2023. november 15-én benyújtott kereset – Fresh Tropical kontra EUIPO - Altunyaldiz (AlìBabà)
(T-1082/23. sz. ügy)
A keresetlevél nyelve: angol
Felek
Felperes: Fresh Tropical Srl by Jawad (Seveso, Olaszország) (képviselők: G. Nosengo és V. Liebermann ügyvédek)
Alperes: az Európai Unió Szellemi Tulajdoni Hivatala (EUIPO)
A másik fél a fellebbezési tanács előtti eljárásban: Alper Altunyaldiz (Mainz, Németország)
Az EUIPO előtti eljárás adatai
A vitatott védjegy bejelentője: a felperes
A vitatott védjegy: az AlìBabà európai uniós ábrás védjegy bejelentése – 17 933 232. sz. védjegybejelentés
Az EUIPO előtti eljárás: felszólalási eljárás
A megtámadott határozat: az EUIPO negyedik fellebbezési tanácsának 2023. szeptember 12-én hozott határozata (R 418/2023-4. sz. és R 427/2023-4. sz. egyesített ügyek)
Kereseti kérelmek
A felperes azt kéri, hogy a Törvényszék:
helyezze hatályon kívül a megtámadott határozatot, amennyiben az a védjegybejelentést az összes áru tekintetében teljes egészében elutasította;
az alperest és fellebbezési tanács előtti eljárásban részt vevő másik felet kötelezze a jelen eljárásban felmerült saját költségeik viselésére, valamint a felperes részéről a jelen és a korábbi eljárásokban felmerült összes költség megtérítésére.
Jogalap
az (EU) 2017/1001 európai parlamenti és tanácsi rendelet 8. cikke (1) bekezdése b) pontjának megsértése.
____________